এসব কারণে বাংলাদেশে বিশেষ করে ঢাকা এবং চট্রগ্রামে তিন চার দিন বৃষ্টিপাত হলে মানুষ সেই বৃষ্টিতে উল্লসিত হয় ঠিকই, কিন্তু পানি নিষ্কাসনে চরম অব্যাবস্থার ফলে জন জীবনে দুর্ভোগ নেমে এলে মানুষ সেই দুর্ভোগ থেকে সাময়িক মুক্তি চায়। কিন্তু বৃষ্টি বিহীন বৈশাখ এবং জৈষ্ঠ্য আবার যখন মানুষকে সন্তাপে পোড়াতে শুরু করে তখন মানুষ আবার চাতকের মতো উর্ধ্বাকাশে চেয়ে থাকে, কখন দু ফোটা বৃষ্টি তাপিত দিনকে মলয় সমীরের সুবাস বুলাবে।